CELEX: 62011TN0136
Language: el
Date: 2011-03-10 00:00:00
Title: Υπόθεση T-136/11: Προσφυγή της 10ης Μαρτίου 2011 — pelicantravel.com κατά ΓΕΕΑ — Pelikan (Pelikan)

7.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 139/23
            
         Προσφυγή της 10ης Μαρτίου 2011 — pelicantravel.com κατά ΓΕΕΑ — Pelikan (Pelikan)
   (Υπόθεση T-136/11)
   2011/C 139/44
   Γλώσσα διαδικασίας: η σλοβακική
   
      Διάδικοι
   
   
      Προσφεύγουσα: pelicantravel.com s.r.o. (Μπρατισλάβα, Δημοκρατία της Σλοβακίας) (εκπρόσωπος: M. Chlipala, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Pelikan Vertriebsgesellschaft mbH & Co. KG (Ανόβερο, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 9ης Δεκεμβρίου 2010 επί της υποθέσεως R 1428/2009-2,
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: εικονιστικό σήμα «Pelikan» για τις υπηρεσίες των κλάσεων 35 και 39 (κοινοτικό σήμα αριθ. 3 325 941).
   
      Δικαιούχος του κοινοτικού σήματος: Pelikan Vertriebsgesellschaft mbH & Co. KG.
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα.
   
      Αιτιολογία της αιτήσεως κηρύξεως της ακυρότητας: κατά την ημερομηνία καταθέσεως της αιτήσεως για την καταχώριση του σήματος η αιτούσα ενήργησε κακόπιστα [άρθρο 52, παράγραφος 1, στοιχείο β', του κανονισμού (ΕΚ) 207/2009 (1)].
   
      Απόφαση του τμήματος ακυρώσεως: Απόρριψη της αιτήσεως.
   
      Απόφαση του τμήματος προσφυγών: Απόρριψη της προσφυγής.
   
      Προβαλλόμενοι λόγοι: Παράβαση του άρθρου 52, παράγραφος 1, στοιχείο β', του κανονισμού 207/2009, καθόσον, κατά την προσφεύγουσα, το ΓΕΕΑ δεν εκτίμησε ορθώς τα πραγματικά περιστατικά της διαφοράς και τα αποδεικτικά στοιχεία και περαιτέρω υπέπεσε σε πλάνη περί το δίκαιο, καθώς κατέληξε στην εσφαλμένη διαπίστωση ότι το εν λόγω σήμα δεν είχε κατατεθεί κακή τη πίστη.
   
      (1)  Κανονισμός (ΕΚ) του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1)